אפל ומיקרוסופט שוברות שיאים - האם המגמה תימשך?
מאת trade 247 [ 09/02/2012 ]
מילים במאמר: 510 [ נצפה 1086 פעמים ]
מניית אפל ממשיכה את המומנטום החיובי: רק לפני שבועות ספורים הפתיעה חברת אפל את השוק, עם דו"ח רבעוני יוצא מגדר הרגיל, ששלח את מנייתה לזינוק מרשים. בזמן שחלף מאז הצליחה המנייה לשמור על הסטנדרט החדש, עד שאתמול הצליחה לשבור גם את הרף הקיים. שיא חדש של כל הזמנים, במחיר של 468 דולר ו-83 סנט, זו התוצאה שרשמה המנייה אמש, לאחר עלייה נוספת של 1%.
מניית אפל בלטה אתמול, לאור העובדה שבורסות וול-סטריט ננעלו במגמה ירקרקה מינורית במיוחד – מדד הנאסד"ק רשם אמש עלייה של פחות מ-0.1%, בעוד ה-S&P 500 והדאו ג'ונס לא מצליחים לעקוף אותו בהרבה, עם עליות של 0.2% ו-0.3%, בהתאמה. אבל גם ביום הירקרק-מתון שנרשם אתמול, היו שיאים חדשים ראויים לציון: בהם זה שהפגינה מניית מיקרוסופט, שמחקה דשדוש מתמשך של קרוב לשנתיים, והגיעה למחיר של 30 דולר ו-35 סנט. כזכור, ביום שישי האחרון חצתה מניית מיקרוסופט את רף ה-30 דולר, אליו לא הגיעה מאז מאי 2010. ניתן לסחור על מניות אמריקאיות באמצעות אופציות דיגיטליות באיזיטרייד.
מדד הנאסד"ק עצמו, גם בשקלול העלייה המתונה אתמול והירידה המתונה שלשום, נמצא קרוב מאוד לשיא של 11 שנה – שיא שאותו רשם ביום שישי האחרון, על רקע דו"ח התעסוקה המצויין שהפתיע את וול-סטריט.
מדוע זה קורה? ישנן כמובן סיבות מאקרו, אבל כדאי אולי להתעכב על סיבות המיקרו. הזכרנו כבר את הדו"ח המרשים של אפל מהחודש שעבר, שכלל גם תחזיות מעודכנות ואגרסיביות להמשך הדרך. הדו"ח של אפל היה כל-כך טוב, שיש אנליסטים שטוענים שהאפל לבדה הצליחה להסתיר מהציבור את העובדה ששאר עונת הדו"חות היתה בינונית למדי.
ומה קרה אתמול בגזרת אפל? נדמה שלא הרבה. פורסמה ידיעה חיובית אחד, אודות חברת האנרגיה האליברטון שהחליטה להחליף ל-4,500 מעובדיה את מכשירי הבלאקברי שברשותם למכשירי אייפון, במהלך השנתיים הקרובות. פורסמה גם סקירה חיובית אותה כתבו האנליסטים של בית ההשקעות ברקלי'ס, ובעיקר פורסמו ידיעות ורסיסי ידיעות אודות מכשיר הטלוויזיה החדש שמתכננת אפל להוציא לשוק, אולי בעוד שנה. כמו בימיו של סטיב ג'ובס מקפידה אפל לשמור על חשאיות בכל הנוגע למוצרים עתידיים בפיתוח, אבל חלק מהאנליסטים וחלק מהצרכנים המכורים מצפים למכשיר חדשני שיעשה לשוק הטלוויזיות את מה שהאייפון עשה לשוק מכשירי הסלולר. ניתן לסחור באופציות דיגיטליות גם באמצעות האייפון באפליקציית איזיטרייד.
אך האם רסיסי שמועות על מכשיר שעדיין לא ידוע מתי ייצא לשוק יספיקו כדי להחזיק את מניית אפל בגובה הנוכחי? האם גל העליות עדיין מסוגל להביא את המנייה לגבהים חדשים? זה תלוי גם במצב הכללי בשוק. הגידול המפתיע באשראי הצרכני בארה"ב עליו דווח אמש בוודאי סייע לאפל, כמו גם למיקרוסופט ולנאסד"ק, להגיע לאן שהגיעו. ומנגד, כישלון במגעים של יוון (מול האיחוד האירופי, מול הנושים הפרטיים – וגם המו"מ הפנימי, בין המפלגות השונות המרכיבות את הקואליציה) יכול להפיל את הנאסד"ק בחזרה למטה, ויחד איתו גם את מניות הטכנולוגיה הגדולות.
כפי שכבר ציינו פה בשבועות האחרונים, גם העובדה שחברת פייסבוק הגישה את המסמכים לקראת הנפקה בנאסד"ק, מעידה אף היא על הציפייה להמשך הגאות. מארק צוקרברג בוודאי לא היה שולח את הבייבי שלו להנפקה אילו היה מעריך שבורסת הנאסד"ק עתידה להיסחר תחת סנטימנט שלילי בתקופה הקרובה. העובדה שצוקרברג בחר דווקא בנקודת הזמן הנוכחית לצאת להנפקה לא רק מעידה על הגאות בנאסד"ק, אלא גם מעודדת אותה, מעניקה לה זוהר וחשיבות.